Frode Arnfinn Kristoffersen

Frode Arnfinn Kristoffersen (født 1971) er en norsk offiser med utdanning fra befalsskolen, Krigsskolen, US Army War College og US Marine Corps Command and Staff College. Han ble utnevnt til brigader og sjef for avdeling for utdanning, plan og operasjoner i Etterretningstjenesten i 2020. Han har tidligere vært sjef for Forsvarets spesialkommando og er bror til forsvarssjef Eirik Kristoffersen.

Utmerkelser
Kristoffersen ble i 2013 tildelt St. Olavsmedaljen med ekegren «for på fremragende måte å ha utvist personlig tapperhet og ledelse under kamp i internasjonale operasjoner i Afghanistan i 2007.» Denne tildelingen var en konvertering av det utgåtte Militærkorset som han tidligere var tildelt.

Videre er Kristoffersen tildelt Forsvarsmedaljen, Forsvarets medalje for internasjonale operasjoner, Forsvarets operasjonsmedalje (Afghanistan) med romertall Ⅶ, Hærens vernedyktighetsmedalje med tre stjerner, NATO-medaljen (Tidligere Jugoslavia), NATO-medaljen for ISAF med 3-tall, Forsvarets medalje for feltsport og Navy Presidential Unit Citation for innsats i Afghanistan i 2002.

Bibliografi

Referanser 

St. Olavsmedaljen med ekegren
Militærkorset
Offiserer i Hæren (Norge)